
ΑΠΟΣΠΑΣΜΑ                        
Από το πρακτικό της με αριθ. 45ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 383/2023
Στη Λευκάδα σήμερα  στις 24 του μηνός Οκτωβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 23830/20-10-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
               ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Τυπάλδος Νικόλαος προσήλθε πριν την συζήτηση του 2ου θέματος της Η.Δ.

ΘΕΜΑ 7ο: Απόφαση Ο.Ε. για έγκριση μελέτης και τευχών δημοπράτησης του έργου: "ΕΠΙΣΚΕΥΗ, ΑΠΟΚΑΤΑΣΤΑΣΗ ΔΙΚΤΥΟΥ ΥΔΡΕΥΣΗΣ ΚΑΣΤΟΥ".
                                                                 
Εισηγητής: Χαρίλαος Σολδάτος, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Χαρίλαο Σολδάτο, ο οποίος εισηγούμενος το θέμα, έθεσε υπόψη των μελών της Επιτροπής τα εξής:   
                                                                    
«Η παρούσα μελέτη αφορά σε επεμβάσεις  επισκευής και βελτίωσης  του δικτύου ύδρευσης του Καστού.

Το εξωτερικό δίκτυο του Καστού από το σημείο που βγαίνει ο υποθαλάσσιος αγωγός που έρχεται από τον Κάλαμο έως και τη δεξαμενή του νησιού εκτείνεται σε μήκος πέντε χιλιομέτρων περίπου.

 Οι ανάγκες υδροδότησης του νησιού κατά τη διάρκεια του έτους είναι δυσανάλογες. Αυτό συμβαίνει γιατί κατά την χειμερινή περίοδο είναι ελάχιστες(45 μόνιμοι κάτοικοι περίπου) και  κατά την καλοκαιρινή περίοδο αυξάνονται σε μεγάλο βαθμό(πλήθος τουριστών) με αποτέλεσμα κατά την μεγαλύτερη διάρκεια του έτους ο αγωγός να μεταφέρει ελάχιστο νερό. Η ιδιαιτερότητα λοιπόν αυτής της κατάστασης όπως επίσης και κάποια «βυθίσματα» του αγωγού στην πορεία του, έχουν σαν αποτέλεσμα την εναπόθεση  αλάτων και την έμφραξη του δικτύου.

Πέρα όμως από αυτό το γεγονός, σημαντικό πρόβλημα δημιουργείται με την  κατάσταση των πολύ μεγάλων φρεατίων κατά μήκος αυτού του αγωγού τα οποία έχουν καπάκια από μπετόν, τα περισσότερα σπασμένα ή πεταμένα με βάνες οι οποίες ανοιγοκλείνουν κατά το δοκούν.

Με σκοπό και στόχο την αντιμετώπιση της λειψυδρίας στον Καστο, θα εκτελεσθούν όλες οι  ανωτέρω παρεμβάσεις έτσι ώστε να ελέγχεται το δίκτυο, να πηγαίνει το νερό στην δεξαμενή του Καστού και από εκεί να διανέμεται στο εσωτερικό δίκτυο.  

Να αναφερθεί ακόμη, η πιθανότητα να υπάρχει έμφραξη και στο εσωτερικό δίκτυο του χωριού το οποίο είναι μήκους ενός χιλιομέτρου περίπου, αλλά δεν μπορεί να αντιμετωπισθεί προς το παρόν γιατί πρώτα πρέπει να φτάσει το νερό στη δεξαμενή και να γίνουν ακολούθως οι απαραίτητοι έλεγχοι. 

Ειδικότερα οι  εργασίες που θα εκτελεστούν είναι οι κάτωθι:

· Απόφραξη δικτύου μήκους τριών  χιλιομέτρων περίπου με ρήψη χημικού διαλύματος

· Επισκευή είκοσι δύο φρεατίων διαστάσεων 1,85 Χ 1,85μ. Περιλαμβάνεται η κατασκευή οκτώ νέων μεταλλικών καπακιών τα οποία θα τοποθετηθούν σε υφιστάμενα φρεάτια

· Επισκευή δεκατεσσάρων φρεατίων διαστάσεων 1,50 Χ 1,50μ..

Στα προαναφερόμενα φρεάτια περιλαμβάνεται καθαρισμός εσωτερικά, χτίσιμο όπου απαιτείται  με τούβλα περιμετρικά των φρεατίων έτσι ώστε να μπορούν να τοποθετηθούν τα μεταλλικά καπάκια και να ασφαλίσουν. 

Περιλαμβάνεται ακόμη η προμήθεια και η τοποθέτηση έξι βανών Φ100, η αλλαγή έξι εξαεριστικών Φ50 και τοποθέτηση υδραυλικής βαλβίδας Φ100, πλήρωσης της δεξαμενής.

Η δαπάνη που απαιτείται είναι 36.290,32Ευρώ  χωρίς ΦΠΑ ενώ με ΦΠΑ 45.000,00 και θα καλυφθεί από πιστώσεις ΣΑΤΑ 2023(Κ.Α. 30-7312.013)
Εισηγούμαι την έγκριση της μελέτης και των τευχών δημοπράτησής της.» 

Ακολούθησε συζήτηση και τοποθετήσεις των μελών της Επιτροπής, καθώς και του Δ.Σ. Σέρβου Κων/νου, ο οποίος ήταν παρών στην συνεδρίαση ως παρατηρητής.
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.

· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21

ΑΠΟΦΑΣΙΖΕΙ ΟΜΟΦΩΝΑ

Την έγκριση της μελέτης και των τευχών δημοπράτησης του έργου: "ΕΠΙΣΚΕΥΗ, ΑΠΟΚΑΤΑΣΤΑΣΗ ΔΙΚΤΥΟΥ ΥΔΡΕΥΣΗΣ ΚΑΣΤΟΥ".


Η απόφαση αυτή πήρε αύξοντα αριθμό: 383/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

